cyanic-selkie/wikianc huggingface dataset:
Kilohaili
Kalastus
Kilohaili on suomalaisen ammattikalastuksen toiseksi suurin saalis tonneissa mitattuna. Suomalaisten kilohailisaalis Itämerestä vuonna 2010 oli noin 25 miljoonaa kiloa, kun silakkaa pyydettiin 92 miljoonaa kiloa. Tärkeimmät pyyntialueet olivat Suomenlahti, Saaristomeri ja Gotlannin ympäristö, ja lähes koko saalis saatiin troolaamalla. Suomenlahdelta kilohailia saatiin kaksinkertainen määrä (seitsemän miljoonaa kiloa) silakkaan verrattuna; silakkasaalis puolestaan on ensisijaisesti Selkämereltä. Vuonna 2012 kilohailin kokonaissaalis Itämeren alueella oli 341 miljoonaa kiloa, josta suurimman osan pyysivät Ruotsi, Puola, Viro, Latvia ja Tanska. Suurin osa maailman kilohailisaaliista tulee Itämerestä.
Antonio Aguilar
Ura
Aguilar aloitti musiikintuotannon vuonna 1950, ja julkaisi musiikkia 50 vuoden ajan perinteisen mariachi-yhtyeensä kanssa. Hän on myynyt yhteensä 25 miljoonaa levyä. Aguilarin tunnetuimpia lauluja ovat "Triste Recuerdo", "Albur de Amor", "Gabino Barrera" ja "Puno de Tierra".
Kaspersky Lab
Tuotteet
Kaspersky tekee tietoturvaohjelmistoja kuluttajille ja yrityksille. Nykyisiä kuluttajatuotteita ovat muun muassa Kaspersky Anti-Virus, Kaspersky Internet Security, Kaspersky Total Security ja Kaspersky Password Manager. Yritystuotteisiin lukeutuu muun muassa Small Office Security tai suuremmille yrityksille suunnatut Cloud, Select ja Advanced palvelut.
ARA Isla de los Estados
ARA Isla de los Estados (runkonumero B-8) oli Argentiinan laivaston 3 900 tonnin kuljetusalus, joka oli alun perin rahtialus MV Trans-Bética. Argentiinan laivasto lunasti 10. joulukuuta 1980 aluksen nimeten sen ARA Isla de los Estadokseksi. Britannian kuninkaallisen laivaston tyypin 22 fregatti HMS Alacrity upotti aluksen 11. toukokuuta 1982 Falklandin sodassa.
Josef Zinnbauer
Valmentajaura
11. tammikuuta 2011 Zinnbauerista tuli entisen seuransa Karlsruher SC:n apulaisvalmentaja. Kun Markus Kauczinskista tuli Karlsruher SC:n päävalmentaja 27. maaliskuuta 2012, Zinnbauer sai paikan Karlsruher SC:n U21-joukkueen valmentajana. Keväällä 2012 Karlsruher SC:n edustusjoukkue tippui 2. Bundesliigasta 3. Ligaan, minkä vuoksi myös U23-joukkue tippui yhtä sarjatasoa alemmas, Oberligaan, vaikka oli sijoittunut kaudella viidenneksi. Tämä johtui siitä, että saman seuran kahden joukkueen pitää pelata vähintään kahden sarjatason päässä toisistaan. Zinnbauerin sopimus Karlsruher SC:ssä päättyi kauden 2013/2014 jälkeen.
Joulukuussa 2019 Zinnbauer palasi valmennustehtäviin eteläafrikkalaisen Orlando Piratesin päävalmentajana. Joulukuussa 2020 Zinnbauer luotsasi Orlandon MTN 8 -cupin voittoon, kun joukkue kaatoi finaalissa Bloemfontein Celticin. Pokaali oli Orlandolle ensimmäinen kuuteen vuoteen. Zinnbauer erosi perhesyiden vuoksi tehtävästään elokuussa 2021.
Alexandra Palace
thumb|Alexandra Palace. Alexandra Palace on Pohjois-Lontoossa sijaitseva monitoimirakennus, jossa järjestetään näyttelyitä, konsertteja ja urheilutapahtumia. Palatsia kutsutaan myös lempinimellä Ally Pally.
Kaunispää
Historia
Vuonna 1952 rakennettiin uusi palovartijan ns. ylämaja torneineen ja kahvilatiloineen. Vuonna 1954 alkoi matkailutoiminta tunturin laella. Ravintolaa ja matkamuistomyymälää on sen jälkeen laajennettu kolmesti. Vuonna 1971 Kaunispään laskettelurinteet otettiin käyttöön. Nykyisin tunturin vieressä sijaitseva Saariselän matkailukeskus on laajentunut Kaunispään etelärinteille lähes metsärajan korkeudelle. Hiihtohissit nousevat huipulle asti, ja huipun kautta kulkevat huollettu hiihtolatu ja moottorikelkkareitti. 1,6 kilometrin pituinen tie Nelostieltä tunturin huipulle pidetään auki läpi vuoden. Huipulla kävijöiden määrä ylittää vuosittain 100 000 kävijää.
Mastodon
Mastodonin musiikissa kuuluvat vaikutteita muun muassa jazzista, stoner rockista, progressiivisesta metallista, grindcoresta ja hardcore punkista.
Yrjönyön kapina
Kapinan ensimmäinen vaihe
Toukokuun puolivälissä ritarikunta oli ottanut Tallinnan haltuunsa sen jälkeen, kun Harju- ja Virumaan vasallit olivat pyytäneet näiden suojelusta. Kapinan ensimmäisen vaiheen jälkeen saksalaiset hallitsivat koko Pohjois-Viroa. Virolaiset olivat pyytäneet apua Turun ja Viipurin voudeilta, jotka saapuivat joukkoineen Tallinnaan kapinan kannalta liian myöhään 18. ja 19. toukokuuta. Koska kapinallisten vastarinta oli jo kukistettu, voudit lähtivät joukkoineen takaisin tehtyään sovinnon saksalaisten kanssa 21. toukokuuta.
HMS Vengeance (1774)
Valmistus
Alus tilattiin 14. tammikuuta 1771 John Randall & Companyltä Rotherhithestä, missä köli laskettiin huhtikuussa. Alus laskettiin vesille 25. kesäkuuta 1774 ja valmistui 18. elokuuta Deptfordin telakalla, jolloin valmistuskustannukset olivat 35 542 puntaa 14 shillinkiä ja kahdeksan pennyä sisältäen varustamisen.
Palvelus
Alus oli joulukuusta 1807 tammikuuhun 1808 vankilaivana Portsmouthissa. Aluksen päällikkönä oli 1810 Hugh Downman. Se romutettiin tammikuussa 1816 Portsmouthissa.
Sara Lee
Historiaa
Vuonna 2002 elintarvikkeiden osuus Sara Leen liikevaihdosta oli 52 prosenttia, alusvaatteiden 37 prosenttia ja muiden kulutustavaroiden 11 prosenttia.
Heti Világgazdaság
Heti Világgazdaság eli HVG on unkarilainen talouselämää ja politiikkaa käsittelevä viikkolehti. Sen toimitus on Budapestissa. Osa artikkeleista on luettavissa verkossa – myös englanniksi.
Regalianus
Historia Augustan mukaan Regalianusta eivät surmanneet Gallienuksen joukot vaan omat sotilaat ja roksolaanit. Hän saattoi myös kuolla sarmaattien hyökkäyksessä vuonna 261.
Eksentrismi
Etymologia
Keskiaikaisen latinan sana eccentricus on johdettu kreikan sanasta ekkentros, joka tarkoittaa keskiön ulkopuolella olevaa (prepositio ek/ex tarkoittaa "ulkona", kentron keskusta). Matemaattinen käsite eksentrisyys tarkoittaa juuri tätä. Englannin kielessä tämä uudissana eccentric esiteltiin esseissä vuonna 1551 astronomisena terminä, joka merkitsee "kehää, jossa maapallo, aurinko jne. poikkeavat keskuksestaan". Vuonna 1556 sen adjektiivimuoto esiintyi painettuna. Vuonna 1685 termiä käytettiin konkreettisen merkityksensä sijaan kuvaavassa merkityksessä tarkoittaen epätavanomaista ja outoa käytöstä. Käsite "eksentrikko" esiintyi englannin kielessä ensimmäisen kerran vuonna 1832.
Skunkki
Tuntomerkit ja ominaisuudet
Nimestään huolimatta haisunäätä ei haise muulloin kuin vaaran uhatessa. Se kykenee ruiskauttamaan anaalihajurauhasillaan pahanhajuista nestettä henkeään uhkaavaa vaaraa kohden. Liikenne on haisunäädän yleinen kuolinsyy, sillä se ei näe nopeasti liikkuvia kohteita eikä hitaana kulkijana kykene väistämään autoja.
Itä-Preussi
Itä-Preussi sijaitsi Itämeren rannalla ja sen pinta-ala oli 36 990 km².
Historia
Ensimmäisessä maailmansodassa vuonna 1914 Itä-Preussiin tunkeutuivat venäläiset, mutta Saksa voitti heidät Tannenbergin ja Masurian järvien taistelussa. Vuonna 1919 Saksa menetti Itä-Preussiin kuuluneet Memelin alueen ja Soldaun. Muu osa Itä-Preussista jäi Saksalle, mutta se jäi muusta Saksasta erilliseksi saarekkeeksi, koska suuri osa Länsi-Preussista liitettiin Puolan käytävänä tuolloin itsenäistyneeseen Puolaan. Itä-Preussiin liitettiin myös Saksalle jäänyt Länsi-Preussin koillisosa.
Maaliskuussa 1939 Saksa painosti Liettuan luopumaan Memelin alueesta. Näin tapahtunut Itä-Preussin laajentaminen oli Hitlerin viimeinen aluelaajennushanke, joka onnistui aiheuttamatta sotaa.
Knud Rasmussen
Rasmussen teki Thulesta vuosina 1912–1933 useita tutkimusmatkoja. Vuonna 1912 hän ylitti kolmen retkeilijän kanssa Grönlannin mannerjäätikön Thulesta koillisrannikolle. Vuosina 1916–1918 hän puolestaan kartoitti Grönlannin pohjoisrannikolla, ja vuonna 1919 hän kerästi Angmagssalikissa inuitien tarinoita.
Wihtori Kause
Elämä ja liiketoimet
Wihtori Kause toimi vuodesta 1890 alkaen myös puutavara-alan liikemiehenä ostaen leimikoita ja myyden puutavaraa. Vuonna 1911 hän perusti Euraan Turajärven Höyrysaha Oy:n yhdessä paikallisten talollisten kanssa ja vuonna 1920 Euran Höyrysaha Oy:n. Kun tukkien hankinta Länsi-Suomesta vaikeutui lisääntyneen kilpailun myötä Kause kiinnitti huomionsa Suojärven alueen suuriin metsävaroihin. Hän teki vuonna 1921 tutustumismatkan alueelle yhdessä muutamien muiden euralaisten kanssa. Vuonna 1924 hän osti Laatokan Karjalasta Suojärven pitäjän Kotajärveltä läheltä Neuvostoliiton rajaa maa-alueen sahaa varten sekä 150 000 tukin leimikon. Kause perusti sahaa varten Wihtori Kause & kumppanit -nimisen avoimen yhtiön, jonka toimitusjohtaja hän oli. Yhtiössä olivat mukana myös Kausen veljet Johan ja Isak sekä viisi muuta liikemestä. Suojärven alueen metsät olivat säilyneet koskemattomina ja niitä oli alettu hyödyntää vasta sen jälkeen, kun rautatie valmistui Suojärvelle vuonna 1923.
Vuonna 1936 Kause rakensi kolmannen sahansa Suojärvelle Piitsoin järven rantaan Piitsjoen kylän lähelle. Piitsjoen saha sai koneensa toimintansa lopettaneelta Siikaisten höyrysahalta. Piitsjoen sahalla oli kaksi Bolinderin kehäsahaa ja voimalähteenä 250 hevosvoiman höyrykone sekä 60 hevosvoiman höyrykone sähkögeneraatoria varten. Sahalta rakennettiin maantie Piitsjoen kylään koskemattoman ikimetsän läpi. Uudella sahalla työskenteli vuonna 1937 22 naista ja 38 miestä sahatavaran vuosituotannon ollessa 24 000 kuutiometriä. Sahalle johti myös oma sivuraide, Piitsjoen metsärata. Kause lopetti kuitenkin Kotajärven sahan samana vuonna kun Piitsjoen saha aloitti toimintansa. 1930-luvun lopulla Kausen Suojärven alueen sahojen yhteinen vuosituotanto oli noin 28 000–33 000 kuutiometriä. Sahojen jätepuu toimitettiin Ensoon Enso-Gutzeitin tehtaille. Vuonna 1939 Torasjärven Saha Oy:llä oli Torasjoen, Kotajärven ja Piitsjoen sahat Suojärvellä sekä Jukolan saha Merikarvialla. Kause Oy:llä oli tämän lisäksi Länsi-Suomen alueella Säkylän, Virttaan, Parkanon ja Porin sahat.
Kaksisiipiset
Kaksisiipiset (Diptera) on hyönteislahko, johon kuuluvat kärpäset (Brachycera) ja sääsket (Nematocera). Sääskiä ovat esimerkiksi hyttyset, mäkärät ja vaaksiaiset. Kaikkiaan nykyisin tunnetaan noin 155 000 eri lajia.
Janne Ritamäki
Janne Ritamäki (s. 13. elokuuta 1986 Heinola) on suomalainen jääkiekkoilija. Ritamäki on pelipaikaltaan oikea laitahyökkääjä. Jatkoaika.com -sivuston mukaan Ritamäki on nöyrää työtä tekevä alempien ketjujen laitahyökkääjä.
Vuorovaikutus
Vuorovaikutukset fysiikassa
thumb|[[Feynmanin graafi|Feynmanin diagrammi, joka esittää kahden elektronin vuorovaikutusta]]
Vanishing Point
Historia
Yhtyeen perustivat Melbournessa vuonna 1995 laulaja Silvio Massaro, kosketinsoittaja Pep Sammartino, kitaristit Chris Porcianko ja Tom Vucur, rumpali Jack Lukic ja basisti Joe Del Mastro. Heistä neljä viimeisintä olivat soittaneet jo aiemmin yhtyeessä nimeltä Eye. Vanishing Pointin ensimmäinen albumi In Thought nauhoitettiin vuonna 1996 ja sen julkaisi vuonna 1997 Euroopassa saksalainen levy-yhtiö Angular Records. Australiassa levyn julkaisi seuraavana vuonna melbournelaisyhtiö Metal Warriors.
Unreal Tournament 2004
Kehitys
Pelin tekniikka pohjautuu Unreal Engine 2.5-moottoriin sekä aikaisemman pelin, Unreal Tournament 2003:n sisältöön. Peli oli myös ensimmäinen suljetun lähteen peli, joka tuki x86-64-bittistä päätettä.
Dvorak-näppäimistö
Käyttö suomen kirjoittamiseen
right|frame|Dvorak-näppäimistö ä- ja ö-kirjaimilla Dvorak-järjestys soveltuu kohtalaisesti myös suomen kirjoittamiseen. Pahimpana haittana on suomessa yleisen L-kirjaimen hankala sijoittelu. Puuttuvat Ä- ja Ö-kirjaimet voi sijoittaa hankaliinkin paikkoihin vakio-Dvorak-järjestystä muuttamatta, koska ne eivät ole yleisimpiä kirjaimia suomessakaan. Esimerkiksi ArkkuDvorak-järjestys säilyttää yleisen Dvorak-järjestyksen sijoittamalla pienet ä- ja ö-kirjaimet samaan näppäimeen. Toinen vaihtoehto on sijoittaa ne muuntonäppäinten taa, esimerkiksi Alt Gr-a:lla ä ja Alt Gr-o:lla ö. Macintoshin vakio-Dvorakilla taas saa ä:n, ö:n ja muiden vokaalien pisteet käyttämällä alt-u:n takana olevaa "kuollutta näppäintä" samaan tapaan kuin suomalaisen QWERTY-näppäimistön oikeassa yläkulmassa olevaa ¨-umlautnäppäintä. Yleinen Dvorak-järjestys on yleensä otettavissa helposti käyttöön vieraillakin tietokoneilla, mikä voi olla perusteena sen käyttöön. Myös paljon englantia kirjoittaville voi yleinen Dvorak-järjestys olla perusteltu valinta.
Hypernova
Hypernova on supernovaakin suurempi räjähdys, joka voi syntyä, kun erittäin suuri tähti romahtaa elinkaarensa lopussa. 1990-luvulle asti hypernova määriteltiin supernovaksi, jossa vapautuu yli 1048 joulea energiaa. Tämä on noin 100 kertaa enemmän kuin tavanomaisten tyypin II supernovien räjähdyksessä vapautuu. Hypernovat voivat olla pitkän matkan gammapurkausten alkuperä.
1990-luvun jälkeen hypernova alettiin määritellä supernovaksi, joka syntyy kaikkein massiivisimpien tähtien, hyperjättiläisten (joiden massa on 100–300 kertaa Auringon massa), luhistuessa. Nikkelin isotoopin 56Ni:n uskotaan olevan hypernovasta lähtevän valon tärkein lähde.
Seurapiiriseikkailu
Juoni
Seurapiiriseikkailu kertoo Joan Crawfordin näyttelemästä jalokivivarkaasta Fay Cheyneysta, joka soluttautuu seurapiireihin päämääränään varastaa arvokas koru.
Pete Parkkonen (rumpali)
Rumpujen lisäksi Parkkonen soittaa perkussioita. Hän oli apuäänittäjänä Zen Cafén albumilla Laiska, tyhmä ja saamaton.
Super Bowl XLI
Pelin kulku
Toisella puoliajalla ottelun luonne säilyi samana. Indianapolis Colts piti pitkään palloa pelaten enimmäkseen kahden vuorottelevan keskushyökkääjän (Joseph Addai ja Dominic Rhodes) taktiikalla peliaikaa kuluttavia ja puolustusta väsyttäviä juoksupelejä. Lisäksi Coltsin pelinrakentaja Peyton Manning käytti hyväkseen Bearsin puolustustaktiikkaa ja Cover 2 -muodostelmaa, joka avasi tilaa keskushyökkääjien ja laitahyökkääjien lyhyille heittokuvioille puolustuksen linjan ja tukimiesten väliin.
Bears teki ensimmäisellä neljänneksellä 14 pistettä ja seuraavilla kolmella neljänneksellä vain 3 pistettä.
Päivi Kapiainen-Heiskanen
Hän on työskennellyt Ylen aluetoimituksissa Kouvolassa, Tampereella ja Mikkelissä.
Neilikkaöljy
Rohtona
Neilikkaöljy tunnetaan parhaiten sen analgeettisistä ja antiseptisistä ominaisuuksista, joiden vuoksi sitä käytetään usein hammassärkyyn. Yleinen tapa hoitaa hammassärkyä on kostuttaa vanutuppo esimerkiksi oliiviöljyllä laimennettuun neilikkaöljyyn ja asettaa se särkevän hampaan päälle.
Marxismi-leninismi
Stalinin jälkeen
Marxismi-leninismin uuden tarkastelun aika tuli myös Neuvostoliitossa Stalinin kuoltua vuonna 1953. Neuvostoliiton kommunistisen puolueen keskuskomitea antoi vuonna 1956 tehtäväksi kirjoittaa oppikirja marxismi-leninismin perusteista. Otto-Wille Kuusisen johdolla laadittu teos, Marxismin-leninismin perusteet (1959), käännettiin heti myös suomeksi. Nikita Hruštšov in aikana kehittyi myös ajatus Neuvostoliitosta koko kansan valtiona, vaikka Marxin, Engelsin ja Leninin teksteissä valtio ilman luokkia oli mahdoton ajatus. Syntyi myös teoria valtiomonopolistisesta kapitalismista. Vuonna 1961 hyväksytty uusi puolueohjelma tuli tunnetuksi väitteestä, jonka mukaan Neuvostoliitossa siirrytään kommunismiin vuoteen 1981 mennessä.
Halonen (kauppaketju)
Vuoden Yritys
Helsingin Yrittäjät ry valitsi Veljekset Halosen vuoden 2008 helsinkiläiseksi yritykseksi.
Marxismi-leninismi
Kapitalismin kansantaloustiede
Lenin kirjoitti imperialismista erityisesti 1900-luvun alussa syntyneenä monopolikapitalismin korkeimpana vaiheena. Teoria painottaa taloudellisia riippuvuussuhteita, alueen tai ryhmän toiseen kohdistamaa riistoa. Lenin katsoi kehittyneiden maiden kapitalistien ostavan omien maidensa työläiset hiljaisiksi maltillisilla uudistuksilla, joita kykenivät köyhiltä riistämillään suurvoitoilla toteuttamaan. Imperialismin kukistamisesta kehittyvissä maissa tuli osa kehittyneidenkin maiden vallankumouksellista taistelua.
Salibandyseura Vantage
Kaudella 2022-2023 naisten edustusjoukkue pelaa I-divisioonassa.
Nikolai Kondratjev
Nikolai Kondratjev syntyi Kostroman läänissä Moskovan pohjoispuolella talonpoikaiseen perheeseen. Hän opiskeli Pietarin yliopistossa ennen vallankumousta. Hänen ensimmäiset tieteelliset työnsä olivat maatalouden sekä tilastotieteen ja elintarviketuotannon alalla. Kondratjev oli Sosialistivallankumouksellisen puolueen merkittävä jäsen. Lokakuun 5. päivänä 1917, 25 vuoden iässä, hänet nimitettiin varaministeriksi Aleksandr Kerenskin viimeiseen hallitukseen, joka kesti vain muutaman päivän.
Kypärä
Tuliaseiden aika
thumb|Saksalainen [[toinen maailmansota|toisen maailmansodan aikainen M/35-kypärä]] Japani (1932), Italia (1933) ja Neuvostoliitto (1928 ja 1936) ottivat 1930-luvulla käyttöön saksalaisten Stahlhelmiä vastaavia kypärämalleja. Saksalaiset uudistivat oman mallinsa vuonna 1935. Saksalaisten mallia seurasivat 1930-luvulla vielä Tšekkoslovakia, Puola ja Alankomaat. Ranska, Yhdysvallat ja Britannia eivät ottaneet maailmansotien välillä uusia kypärämalleja käyttöön. Yhdysvallat otti käyttöön uuden M1-kypärän vuonna 1941. Britannia aloitti oman kehittyneemmän Brodie Mk III -mallin valmistamisen vuonna 1943, mutta sitä ei koskaan saatu valmistettua riittävästi. Neuvostoliitto otti käyttöön vuonna 1941 uuden kypärämallin. Britannia, Saksa ja Yhdysvallat valmistivat erikoiskypäriä laskuvarjojoukoille. Yhdysvallat varusti lentokonemiehistöt teräskypäröillä.
Piotr Rytel
Rytel opiskeli vuosina 1903–08 pianonsoittoa Aleksander Michałowskin ja sävellystä Zygmunt Noskowskin johdolla Varsovassa. Hänen sävelrunonsa Sen Dantego (op. 7, 1911) sai palkinnon Varsovan filharmonisen orkesterin kymmenvuotisjuhlan yhteydessä pidetyssä sävellyskilpailussa. Vuosina 1911–1939 Rytel työskenteli opetustehtävissä Varsovassa, vuodesta 1932 sävellysprofessorina. Hän julkaisi lukuisissa lehdissä artikkeleita, esseitä ja arvosteluja vuosina 1908–1963. Toisen maailmansodan aikana Rytel jatkoi opettamista salaisesti, mutta Varsovan kansannousun jälkeen hän joutui poistumaan Varsovasta, johon palasi maaliskuussa 1945. Toisen maailmansodan jälkeen Rytel opetti eri oppilaitoksissa ja toimi useissa musiikkialan järjestöissä.
Rytel sai monia palkintoja ja tunnustuksia, kuten Polonia Restituta -ritarikunnan ritarin ristin (1937). Hänen johdollaan opiskelivat muiden muassa Tadeusz Baird, Włodzimierz Kotoński ja Andrzej Markowski. Hänen sävellystensä joukossa on esimerkiksi sonaatteja pianolle, sinfonioita, sävelrunoja, oopperoita ja baletteja.
Enkelados
pienoiskuva|[[Athene (vasemmalla) taistelee Enkeladosta vastaan.]] Enkelados oli kreikkalaisessa mytologiassa soturihahmoinen jättiläinen eli gigantti. Enkelados on Uranoksen ja Gaian poika. Mytologian mukaan Enkelados taisteli Athenea vastaan gigantomakhiassa eli giganttien taistelussa. Enkeladoksen uskotaan olevan haudattu Etnan alle Sisiliassa.
ESMTP
Laajennukset
Kaikki palvelulaajennukset määritellään RFC-dokumenteissa ja rekisteröidään IANAan. Ensimmäiset laajennusmääritykset koskivat :n valinnaisia palveluja: SEND, SOML (Send or Mail) ja SAML (Send and Mail), joilla voitiin vastaanottajan postilaatikon lisäksi tai asemesta toimittaa viesti suoraan vastaanottajan päätteelle, EXPN, HELP, ja TURN (vaihda lähettäjä vastaanottajaksi ja päinvastoin).
Metonin jakso
Merkitys kalentereissa
Muutamat tutkijat kuten Gilbert Murray ja Joseph Campbell ovat arvelleet, että Metonin jakso olisi ollut Kreikassakin tunnettu jo Homeroksen aikana. Tähän viittaa heidän mukaansa se, että Odysseian mukaan Odysseus palasi Penelopen luokse juuri 19 vuoden kuluttua siitä, kun hän oli lähtenyt Troijan sotaan. Metonin jakson osoitin oli mukana Antikytheran koneessa, joka valmistettiin noin 150–100 eaa.
Vielä nykyäänkin Metonin jakso on käytössä muun muassa juutalaisessa ajanlaskussa. Siinä samoin kuin muinaisessa ateenalaisessa ja babylonialaisessa ajanlaskussa karkauskuukausi lisätään Metonin jakson 3., 6., 8., 11., 14., 17., ja 19. vuoteen.
Vaikka gregoriaaninen ajanlasku ei muutoin perustu kuun vaiheisiin, useimmat kristilliset kirkkokunnat viettävät pääsiäistä kevätpäiväntasausta seuraavan täydenkuun jälkeisenä sunnuntaina. Pääsiäisen ajankohtaa määritettäessä täydenkuun ajankohta lasketaan olettamalla, että se sattuu joka 19. vuosi samaksi päiväksi.
Kaunovarpumittari
Ravintokasvi
Toukka käyttää ravinnokseen monia eri lehtipuita.
Mirja Kangasniemi
Mirja-Liisa Kangasniemi (ent. Järvenpää, s. 13. maaliskuuta 1962 Hämeenkyrö) on aktiiviuransa päättänyt suomalainen seitsenottelija. Hänen seuranaan oli vuoteen 1986 saakka Kyröskosken Ponsi, jonka jälkeen hän siirtyi urheilemaan Pori Track & Fieldin riveihin. Hänen valmentajanaan toimi Petri Vilkko. Ulkoratojen SM-kilpailuista Kangasniemi saavutti seitsenottelusta kultaa vuonna 1984, kaksi hopeaa vuosina 1981 ja 1983 sekä pronssia vuonna 1987. Lisäksi hän voitti sisäratojen SM-kilpailuista viisiottelussa kaksi kultaa vuosina 1984 ja 1987 sekä pronssia vuonna 1980. Virallisissa kilpailuissa Kangasniemi ei ole esiintynyt vuoden 1994 jälkeen.
Mokele mbembe
Hans Schomburgk, 1900-luvun alkupuolella toiminut hirviöiden etsijä, on sanonut, että alkuasukkaat voivat kertoa oudoista olennoista miellyttääkseen vieraita, esimerkiksi toivoessaan arvokkaita lahjoja. Alkuasukkaat kertovat sen mitä he uskovat vieraiden haluavan kuulla. "Vaikka etsisit sinistä oliota, jolla on yksi silmä ja neljä syöksyhammasta, vakuuttavat he sinulle tietävänsä juuri sellaisen", on Schomburgk sanonut.
Aimee Mann
Diskografia
thumb|Aimee Mann vuonna 2005.
Athenen temppeli (Priene)
Pyhäkköalueen muut rakennukset
Pyhäkköaluetta rajasi etelässä doorilaista tyyliä edustanut stoa eli pylväshalli, joka rakennettiin hellenistisellä kaudella noin vuonna 200 eaa. Se oli yksilaivainen ja avautui etelään päin, mutta sen takaseinässä oletetaan olleen pyhäkköalueelle johtanut ovi. Stoan pituus oli noin 78,4 metriä ja syvyys 6,8 metriä.
Felipe Melo
Maajoukkue
27. tammikuuta 2009 Brasilian valmentaja Dunga kutsui Melon 22 miehen joukkueeseen Italiaa vastaan 8. helmikuuta. Tämä oli Melon ensimmäinen kutsunta Brasilian joukkueeseen. Melo oli Brasilian avauskokoonpanossa ja pelasi koko ottelun ystävyysottelussa Italiaa vastaan. Hän teki kilpailullisen debyyttinsä 29. maaliskuuta 2009 Ecuadoria vastaan vuoden 2010 MM-kilpailujen karsinnoissa. Ensimmäisen maalinsa maajoukkueessa Melo teki 1. huhtikuuta 2009 samoissa karsinnoissa Perua vastaan. Toukokuussa 2009 hänet valittiin Brasilian kokoonpanoon vuoden 2009 Maanosaliittojen cupiin. Hän teki turnauksessa avausmaalinsa Yhdysvaltoja vastaan 18. kesäkuuta.
Sara Errani
Sara Errani (s. 29. huhtikuuta 1987 Bologna) on italialainen tennispelaaja.
Paedophryne amauensis
Laji elää lehtikarikkeessa trooppisten metsien pintamaassa. P. amauensis on hämäräeläin. Urokset kutsuvat naaraita hyvin korkealla äänellä (8400–9400 Hz).
Calvarium
Calvarium on suomalainen black metal -yhtye, joka perustettiin vuonna 2001.
Krzysztof Włodarski
Diskografia
Profanum
Desolation Zone
Punk
Punk-kulttuuri muotoutuu Britanniassa
Englantilainen Malcolm McLaren manageroi hetken edellä mainittua New York Dolls -yhtyettä, kunnes palasi Lontooseen toukokuussa 1975 ja perusti SEX-nimisen liikkeen, joka myi antimuotia T-paidoista fetissivaatteisiin. Pian hän alkoi manageroida Lontoossa yhtyettä nimeltään The Swankers, josta hän lanseerasi tunnetuimman brittipunkyhtyeen Sex Pistolsin.
Punk Suomessa
Suosituimmiksi punknimiksi nousivat Pelle Miljoona kantaa ottavine sanoituksineen (”Väkivalta ja päihdeongelma”, ”Olen työtön” ...), Eppu Normaali (”Poliisi pamputtaa taas”, ”Rääväsuita ei haluta Suomeen”) ja Maukka Perusjätkä kappaleella ”Säpinää”, jota huudettiin Suomessa vuosina 1979-1980. Muita tunnettuja tuon ajan yhtyeitä punkin tai uuden aallon musiikkiin luettuja olivat muun muassa Problems?, Kollaa kestää, Vaavi, Sehr Schnell, Ratsia, Korroosio ja Se. Näistä Ratsia oli kotoisin Pihtiputaalta, Vaavi Salosta ja Se Jyväskylästä, mikä kertoo punkin saavuttamasta vastakaiusta maakunnissa. Myös Kainuussa syntyi huomattavan monta yhtyettä.
Proteiinien kvaternäärirakenne
Proteiinien kvaternäärirakenne on joidenkin proteiinien rakenteen ylin käsitteellinen taso. Kvaternääriset proteiinit ovat komplekseja eli ne koostuvat kahdesta tai useammasta eri proteiiniyksiköstä, jotka ovat toisissaan kiinni ei-kovalenttisesti tai kovalenttisesti disulfidisidoksin. Kukin yksikkö koostuu yhdestä polypeptidiketjusta. Vain yhden yksikön omaavalla proteiinilla ei ole kvaternäärirakennetta. Kvaternäärisiä proteiineja sanotaan myös multimeerisiksi ja vain muutamia yksikköjä sisältäviä proteiineja sanotaan vaihtoehtoisesti myös oligomeerisiksi.
Matomo
Kuntaan kuuluu 14 kylää ja yksi pikkukylä. Asukkaat ovat etupäässä bambaroita, fulbeja, markoja, bozoja ja songhaita. Vallitseva uskonto on islam.
Kadotettu manner
Kadotettu manner on Philip Reeven kirjoittaman Kävelevät koneet -kirjasarjan toinen osa.
Arcus (urheiluseura)
Arcus on turkulainen jousiammuntaseura, joka on perustettu vuonna 1953.
Arcus on järjestänyt kansallisia kilpailuja ja muun muassa MM-karsintakilpailun 2009. Neljä seuran valmentajaa on suorittanut Suomen Jousiampujain liiton valmentajakurssin. Arcusta ovat edustaneet muun muassa Juuso Huhtala ja Mika Savola.
Koskela (Oulu)
Liikenne ja luonto
Kaupunginosan viheralueet ovat suurimmaksi osaksi luonnontilaisia metsikköjä. Suurimmat metsäalueet ovat Keulapuisto, Annanpuisto, Niittyaronpuisto sekä Sylvianpuisto. Suurin hoidettu puistoalue on Koskelanpuisto ja lisäksi hoidettua puistoaluetta on muun muassa Niittyaron puistossa. Koskelan alueelta löytyy myös viljelyalue palstaviljelyyn. Viljelyalue sijaitsee Mustansuon osa-alueella.
Julius Nurminen
Elämä
Nurminen oli naimisissa vuodesta 1913 Anna Albertina Fonsellin (ent. Kemppi) kanssa. Nurmisen kuoleman jälkeen hänen vaimonsa meni uusiin naimisiin Juho Haverisen kanssa ja oli SDP:n kansanedustajana 1920-luvulla.
Nurminen oli SDP:n kansanedustajana 1917 edustaen ensin Viipurin läänin läntistä vaalipiiriä ja sitten saman läänin itäistä vaalipiiriä.
Mário Zagallo
Mário Jorge Lobo Zagallo (s. 9. elokuuta 1931 Maceió, Alagoasin osavaltio Brasilia) on entinen jalkapalloilija ja jalkapallovalmentaja. Zagallo on libanonilaistaustainen. Hän voitti ensimmäisenä maailmanmestaruuden sekä pelaajana että valmentajana. Hän on myös ainoa ihminen, joka on esiintynyt viisi kertaa MM-loppuottelussa sekä on ainut, joka on voittanut neljästi MM-loppuottelussa.
Jim Paek
Valmennusura
Pelaajauran jälkeen Paek ryhtyi heti valmentajaksi. Ensimmäinen valmennuspesti oli WHA2-liigan Orlando Sealsin päävalmentajana. Sealsin kausi päättyi kuitenkin jo runkosarjaan eikä Paekin sopimusta jatkettu. Seuraavalle kaudelle Paek pääsi High School joukkue St. Edward Highin apuvalmentajaksi. Kaudesta 2005–2006 alkaen Paek toimi peräti yhdeksän kautta AHL-joukkue Grand Rapids Griffinsin apuvalmentajana.
Monica Niculescu
Monica Niculescu (s. 25. syyskuuta 1987 Slatina) on romanialainen tennispelaaja. Hän muutti Bukarestiin neljävuotiaana. Häntä valmentaa Calin Stelian Ciorbagiu. Hän on saavuttanut urallaan kolme WTA-turnausvoittoa kaksinpelissä ja kahdeksan turnausvoittoa nelinpelissä.
Bosoni
Bosoni vai fermioni?
Hiukkasten erottelu bosoneihin ja fermioneihin perustuu kvanttimekaniikkaan. Fermioneja koskee Paulin kieltosääntö, jonka mukaan kahta tai useampaa saman lajin fermionia ei voi olla samassa kvanttilukujen määrittämässä kvanttimekaanisessa tilassa. Bosoneja tämä kieltosääntö ei koske, vaan niitä voi olla samassa kvanttitilassa kuinka monta tahansa.
Päätykolmio
Päätykolmioveistokset
Päätykolmioon oli usein sijoitettu veistosryhmä, joka esitti temppeliin liittynyttä mytologista aihetta. Päätykolmioveistokset kehittyivät ottamaan käytettävissä olevan tilan taitavasti huomioon, niin että keskelle sijoitettiin seisovia hahmoja ja sivummalle erilaisissa matalammissa asennoissa olevia hahmoja.
Pimenevä maa
Pimenevä maa on Philip Reeven kirjoittaman Kävelevät koneet -kirjasarjan neljäs osa.
PCI-X
Tekniikkaa
PCI-X:n väyläleveys on PCI:n 32 bitin sijasta 64 bittiä, ja väylänopeuksia on 66 MHz, 100 MHz ja 133 MHz. Siten nopeimmillaan PCI-X tarjoaa kahdeksan kertaa suuremman siirtokapasiteetin kuin PCI-väylä. Tosin väylänopeus rajoittaa käytettävien korttipaikkojen tai suoraan kytkettävien laitteiden määrää. 100 MHz:n nopeudella näitä voi olla samalla PCI-X-ohjaimella kaksi, 133 MHz:n nopeudella vain yksi (joten se teknisesti ottaen lakkaa olemasta jaettu väylä).
James Gill
Varhaiset teokset
left|thumb|300x300px|James Gillin maalaus The Machines, 1965. Gillin maalaus The Machines syntyi sodanvastaisten kuvasarjojen pohjalta. Teos pääsi osaksi Yhdysvaltojen mediareportaaseja, jotka kuvasivat taisteluita Vietnamissa. Gill sai mainetta ajankohtaisten aiheiden käsittelijänä valokuvauksellisiissa töissään. Gillin ekspressionismin ja piirustusten yhdistelmä ei ollut ajan suuntausten mukainen. William Inge kommentoi Gillin grafiittipiirustuksia seuraavasti: ”Hänen teoksissaan on hetkellinen totuus, joka on samalla surullisen kaunista ja muistiin jäävää”.
Linja (mittayksikkö)
Englannin line oli 1/12 tuumaa (vanha määrittely ennen vuotta 1824). Ranskan ligne (ennen vuotta 1799) vastasi 1/12 pouce-yksiköstä. Pouce eli Ranskan tuuma on n. 1,06-kertainen Englannin tuumaan verrattuna. Venäjän linija vastasi 1/10 tuumaa (djuim, sama kuin Englannin tuuma) 1700-luvulta 1900-luvun alkuun. Saksan Linie vastasi joko 1/12 tai 1/10 tuumaa. Portugalin linha määriteltiin 1400-luvulla 1/12-osaksi Portugalin polegada-tuumaa (27,5 mm).
Maija Åkerman-Tudeer
Maria (Maija) Åkerman-Tudeer ( 19. helmikuuta 1886 Nahitseva, Venäjä – 25. syyskuuta 1984) oli suomalainen suomen ja ruotsin kielellä kirjoittanut kirjailija. Hän oli naimisissa vuodesta 1912 Helsingin yliopiston kirjaston ylikirjastonhoitajan Lauri Tudeerin kanssa.
Jörg Jüttner
Jüttner pääsi Tokion olympialaisissa 1964 välieriin saakka 400 metrillä ja juoksi myös maansa viidenneksi sijoittuneessa 4 × 400 metrin viestijoukkueessa. Hän voitti seuraavana vuonna Saksan-mestaruuden pituushypyssä tuloksellaan 769 cm. Jüttnerin ennätys 400 metrin juoksussa oli 46,78 sekuntia vuodelta 1964.
Guinean vaakuna
Vaakunassa on oliivipuun oksaa nokassaan pitävä kyyhkynen, joka on rauhan vertauskuva. Kilven alaosassa on Guinean lipun värit.
Ulla Virtanen (näyttelijä)
Ulla Virtanen (s. 5. huhtikuuta 1980 Riihimäki) on suomalainen klassisesti kouluttautunut näyttelijä, koomikko ja improvisoija. Hänet tunnetaan muun muassa Suorana: Kortesmäki-keskusteluohjelmasta, jota hän juonsi televisiossa, sen sisarohjelmana käynnistämästään Suorana: Virtanen -showsta radiossa, sekä pitkäaiksena improvisaatioryhmä VSOPin jäsenenä. Hän on myös käsikirjoittanut komediaa useisiin suomalaisiin suosikkisarjoihin ja ohjelmiin, kuten Putoukseen.
Näyttelijänä
Vuonna 2008 Virtanen näytteli Riihimäen Teatterissa Puhtaana Käteen -farssissa. Hänet valittiin Suomen Standup-klubin Vuoden Tulokas -finalisteihin vuonna 2011. Vuosina 2015–2017 hän oli Me Naiset -lehden tuottaman #EVEK-keskusteluohjelman koomikko yhdessä Niina Lahtisen ja Veera Korhosen kanssa, ja sen jälkeen, vuosina 2016–2019 hän esiintyi useissa rooleissa suositun ToosaTV-sketsisarjan parissa. Hän oli myös TV2:n Suorana: Kortesmäki -talk show’ssa koomikkona kahden kauden ajan, ja sen jälkeen sen sisarohjelma Suorana: Virtanen -sunnuntaiohjelman radiojuontajana.
Harkovan piiri
Harkovan piirin väkiluvuksi arvioitiin 1 745 734 (1.1.2021; oli vain 179 858 as./ 1.1.2017). Heistä kaupunkilaisiksi luokiteltiin 94,4 prosenttia (1 648 830 as.), eli viiden kaupungin (Derhatši 17 433 as., Harkova 1 433 886 as., Ljubotyn 20 376 as., Merefa 21 421 as. ja Pivdenne 7 394 as.) ja 23 kaupunkityyppisen taajaman väestö. Näistä taajamista väkirikkaimpia (yli 5 000 as.) olivat Pisotšyn (23 616 as.), Solonytsivka (13 398 as.), Nova Vodolaha (10 633 as.), Vysokyi (9 829 as.), Bezljudivka (9 296 as.), Mala Danylivka (8 145 as.), Vilšany (6 753 as.), Slatyne (6 076 as.), Budy (5 889 as.), Vasyštševe (5 730 as.) ja Kozatša Lopan (5 005 as.).
1981
Syyskuu
thumb|Belize itsenäistyi. thumb|Lahden kaupungintalo vaurioitui pahoin tulipalossa.
Marraskuu
thumb|Antigua ja Barbuda itsenäistyi.
Kovakuoriaiset
Kovakuoriaiset (Coleoptera) kuuluvat hyönteisten luokkaan. Kovakuoriaisia tunnetaan maapallolta noin 350 000 lajia, mikä on noin 40 prosenttia hyönteislajeista ja lähes 25 % kaikista tunnetuista eliölajeista. Lisäksi uusia lajeja löydetään jatkuvasti ja kokonaismäärän arvellaan olevan jopa 5–8 miljoonaa. Suomesta kovakuoriaisia on tavattu lähes 3 700 lajia.
Lahkon varhaisimmat fossiilit ovat permikaudelta, noin 285 miljoonan vuoden takaa ja nykyisin esiintyvät neljä alalahkoa ovat eriytyneet toisistaan jo permi-triaskauden vaihteessa. Ryhmän suunnaton diversiteetti on alkanut muodostua jurakaudella, mutta vasta liitukaudella koppisiemenisten kasvilajien yleistyminen edesauttoi nykyisen ekologisen diversiteetin syntymistä.
Ulkonäkö ja koko
pienoiskuva|vasen|Kaavakuva, jossa keltamusta etusiipi on nostettu sivuun jotta ohut lenninsiipi tulee esille. Kovakuoriaisten lahko on ylivoimaisesti suurin hyönteislahko, eikä siihen kuuluvien lajien monimuotoisuuden vuoksi mikään yksittäinen tuntomerkki riitä erottamaan kovakuoriaisiin kuuluvaa hyönteistä muista hyönteisryhmistä. Aikuiset kovakuoriaiset ovat yleensä voimakkaan kitiinikuoren peittämiä ja täysikasvuisen hyönteisen pituus vaihtelee millimetrin kolmasosasta yli 17 senttimetriä pitkään Titanus giganteus -jäärälajiin. Pää on liikkuva, suuosat ovat purevat ja pistesilmät yleensä puuttuvat. Tuntosarvissa on korkeintaan 11 jaoketta. Etuselkä on laaja. Kovakuoriaisten lahkon keskeinen, ryhmälle nimenkin antanut tunnusmerkki ovat etusiivet, jotka ovat täysikasvuisilla yksilöillä kehittyneet koviksi tai nahkamaisiksi peitinsiiviksi. Takasiivet eli lenninsiivet ovat kalvomaiset ja kovakuoriaiset pitävät niitä levossa yleensä laskostettuna peitinsiipien alle. Takasiipien siipisuonitus on verraten yksinkertainen. Joskus takasiivet puuttuvat tai joiltakin harvoilta lajeilta siivet puuttuvat kokonaan. Raajojen nilkat ovat yleensä 5-jaokkeiset, mutta erilaisia surkastumia tai jaokkeiden yhteensulautumia esiintyy useilla lajeilla.
Peace. Play It Loud.
Esitykset festivaaleilla
''Peace. Play It Loud.'' esitettiin Joensuussa Rokumentti 2011 -elokuvafestivaaleilla 16. marraskuuta 2011 ja se oli festivaalien sen vuoden ensimmäinen esitetty elokuva.
Kovakuoriaiset
Taksonomia
Lisäksi lahkoon lasketaan kuuluvaksi sukupuuttoon hävinnyt ryhmä Protocoleoptera.
Kivitaipale
Aiheesta muualla
66.32583°N, 25.92861°W
Marc Platt (tanssija)
Platt sai merkittävimmän musikaaliroolinsa Dream Curlyna vuoden 1943 alkuperäisessä Oklahoma!-tuotannossa Broadwaylla. Agnes de Mille antoi hänelle vielä cameoroolin vuoden 1955 elokuvaversiossa. Lisäksi Platt esiintyi muun muassa Bill Calhounin/Lucention roolissa musikaalissa Kiss Me, Kate. Elokuva-alalla hänet tunnetaan parhaiten neljänneksi vanhimpana veljeksenä (Daniel Pontipee) musikaalielokuvassa Seitsemän veljeksen morsiamet (1954). Hän tanssi myös useissa muissa elokuvissa ja teki satunnaisia vierailuja televisiossa.
Taistelupetankki
Kilpailutoiminta
Suomen Taistelupetankkiliitto järjestää Suomessa kaikille avoimia taistelupetankkikilpailuja. Kilpailuja on ympäri vuoden pääasiassa pääkaupunkiseudulla. Yksittäisiä kilpailuja on vuosittain myös mm. Tampereella ja Tallinnassa.
Saksan sotarikokset Belgiassa ensimmäisessä maailmansodassa
Sodan jälkeen ympärysvaltojen edustajat harkitsivat Saksan johtajien tuomitsemista oikeudenkäynnissä. Suunnitelmasta luovuttiin, koska sen arveltiin haittaavan rauhan ylläpitämistä jatkossa. Tuolloin hahmoteltuja ajatuksia toteutettiin kuitenkin toisen maailmansodan jälkeen, kun natsi-Saksan johtajia tuomittiin Nürnbergin oikeudenkäynneissä.
Kopete
Ominaisuudet
thumb|120px|Esimerkki monen protokollan käytöstä ja yhteystietojen ryhmittelemisestä
Jonathan Zebina
Jonathan Zebina (s. 19. heinäkuuta 1978, Pariisi) on ranskalainen jalkapalloilija, hänen pelipaikkansa on laitapuolustaja tai toppari, vaikka hän aloittikin pelaamisen hyökkääjänä. Zebina edustaa Ligue 1:ssä pelaavaa Toulousea.
Heikki Peura
Oskar Henrik (Heikki) Peura (7. maaliskuuta 1870 Laukaa – 26. marraskuuta 1937 Rautalammi) oli suomalainen maanviljelijä, kauppaneuvos ja puunjalostusteollisuudenharjoittaja.
Darkthrone
Historia
Darkthrone ei ole keikkaillut vaan on eri syistä keskittynyt ainoastaan tekemään levyjä. Alkuperäinen basisti jätti yhtyeen toisen levyn julkaisun jälkeen ja kitaristi Zephyrous vuonna 1993, minkä jälkeen Darkthrone on ollut virallisesti kaksihenkinen. Yhtyeen jäsenet väittivät lopettaneensa keikkailun alun perin 1990-luvulla siksi, koska heidän esiintymisissään kävi sellaista väkeä, jota he eivät arvostaneet. Fenriz on myös kertonut haastattelussa, että keikoilla ei ollut tarpeeksi "liikettä". Fenriz ja Nocturno Culto pyörittävät myös Peaceville Recordsin kanssa yhteistyötä tekevää levy-yhtiötä nimeltä Tyrant Syndicate Productions.
Helmut Schön
Ura pelaajana
Pelaajaurallaan Schön voitti Saksan mestaruuden 1943 ja 1944 sekä Saksan Cupin 1940 ja 1941 Dresdner SC:ssä. Vuonna 1950 hän oli SG Friedrichstadin kanssa DDR:n pääsarjan loppuottelussa, mutta Schönin joukkue hävisi mestaruuden. Saksan maajoukkueessa Schön debytoi MM-karsinnoissa Ruotsia vastaan 21. marraskuuta 1931 ja teki heti kaksi maalia. Hän pelasi vuosina 1937–1941 16 maaottelua tehden niissä 17 maalia. Schönillä on Gerd Müllerin jälkeen toiseksi paras keskimääräinen maalimäärä ottelua kohden (1,06).
Tyttö ja villivarsa
Juoni
Tyttö ja villivarsa on kertomus tytöstä, joka ei saa suoritettua kunnialla kouluopiskelujansa loppuun, haaveillessaan liikaa tunneilla. Katylle (tyttö) annetaan toinen mahdollisuus kesäksi luoda essee. Hän näkee ratsastaessaan villihevosen – mustangin, jonka saa myöhemmin kiinni, ja omaan tallipihaansa. Siinä on aihe hänen esseeseen – villihevoset. Katy nimeää hevosen Flickaksi – joka tarkoittaa kaunista tyttöä. Flicka kesyyntyy hitaasti, mutta säilyttää silti tulisen ja epävarman luonteen uusiin ihmisiin. Se luottaa kunnolla vain Katyyn. Tapahtumien kierre vie Flickaa ja Katya lähelle mitä vaarallisempia tilanteita, mutta Katy saa kaiken selvityttyä, ja Flicka selviää, ja jää asustelemaan Katyn luokse. Katy sai myös esseensä suoritettua, kauniin tarinan villihevosista.
Merkuriuksen liikepalatsi
Talossa toimi pitkään kuuluisa Strindbergin taidesalonki. Nykyisin sen tiloissa toimii tunnettu kahvila-ravintola Strindberg.
Mail.ru Group
Palvelut
Mail.Ru aloitti 1998 tarjoamalla sähköpostipalvelua.
Lisäksi yhtiöllä on My.com-brändi, jonka alaisuudessa se tarjoaa sähköposti-, chätti-, peli- ja karttapalveluja mobiili- ja PC-alustoille.
Yhtiö julkaisee myös ilmaiseksi pelattavia PC-pelejä, esim. Armored Warfare, Skyforge, Warface ja Revelation Online.
Altaïr Ibn-La’Ahad
Hahmo
Altaïr syntyi Masyafissa vuonna 1165 Umar Ibn-La'Ahadin ja Maudin ainoaksi lapseksi. Altaïrin äiti kuoli synnytyksen jälkeisiin komplikaatioihin ja Salah ad Dinin joukot teloittivat isän petturuudesta hänen osallistuttuaan aatelismiehen murhayritykseen. Al Mualim adoptoi lähimmäisenä Altaïrin, ryhtyi kouluttamaan häntä salamurhaajaksi ja liitti tämän osaksi salamurhaajaveljeskuntaa. Altaïr saavutti suuren suosion Al Mualimin silmien alla noustuaan nuorimmaiseksi mestarisalamurhaajaksi.
Wielka Krokiew im. Stanisława Marusarza
Historia
Vuonna 1977 hyppyrimäki remontoittin K115 kokoiseksi ja vuonna 1980 siinä järjestettiin ensimmäistä kertaa maailmancupin osakilpailu. Vuonna 1989 se nimettiin Wielka Krokiew im. Stanisława Marusarzaksi, sitä remontoitiin hieman ja K-piste siirtyi 116 metriin. Talviuniversiadit järjestettiin Zakopanessa vuonna 1993 ja suurmäen kilpailun voitti japanilainen Yukitaka Fukita. Vuodesta 1996 lähtien siitä on hypätty säännöllisesti maailmancupia täydelle katsomolle, kun fanaattiset puolalaiset fanit haluavat nähdä kilpailun paikan päällä, esimerkiksi vuoden 2002 kilpailua seurasi paikan päällä 100 000 katsojaa.
Mäkiennätyksen kehittyminen
Mäkiennätyksen 147,0 metriä on hypännyt Yukiya Satō, epävirallisen mäkiennätyksen 150,0 metriä on hypännyt Benjamin Østvold.
Pistiäiset
Yleispiirteitä
Vapaina liikkuvat pistiäisten toukat muistuttavat melko paljon perhosten toukkia. Käsnäjalkoja on kuitenkin aina 6–8 paria, mutta perhostoukilla niitä on korkeintaan viisi paria. Pää erottuu yleensä hyvin toukan muusta ruumiista. Yhdyskuntina tai loisina elävien pistiäisten toukkien raajat ovat surkastuneet. Muodonvaihdos on täydellinen.
1. huhtikuuta
1. huhtikuuta on gregoriaanisen kalenterin mukaan vuoden 91. päivä (92. päivä karkausvuonna). Vuodesta on jäljellä 274 päivää.
Philmont Scout Ranch
200px|right Philmont Scout Ranch on karjatila vuoristoisella Cimarronin alueella New Mexicossa. Sen omistaa Boy Scouts of America. Se on leiripaikka, johon saapuu partiolaisia kaikista Yhdysvaltain osavaltioista, ja johon muualtakin maailmasta monet matkustavat vaeltamaan vuoristossa. Matkat voivat kestää 7–12 päivää. Philmontissa on partiolaisille myös muita toimintoja.
Lars Hedegaard
Vihapuheoikeudenkäynti
Vuonna 2011 Hedegaard sai syytteen vihapuheesta sen jälkeen kun hänen kommenttinsa, jossa sanottiin tyttöjen tulevan muslimi-isien raiskaamiksi, julkaistiin Internetissä. Hedegaard kertoi, ettei tarkoittanut kaikkien muslimien tekevän niin ja että kommentti oli irrotettu kontekstistaan. Hänet tuomittiin alimmalla oikeusasteella 5 000 tanskan kruunun sakkoihin, mutta tuomio kumottiin Tanskan korkeimmassa oikeudessa ja Hedegaard vapautettiin syytteestä.
Pöytätennis kesäolympialaisissa 2000 – miesten nelinpeli
Pöytätenniksen miesten nelinpeli Sydneyn kesäolympialaisissa 2000 alkoi 16. syyskuuta ja finaali pelattiin 23. syyskuuta 2000. Olympiakultaa voittivat kiinalaiset Wang Liqin ja Yan Sen.
Tartuntatauti
Tartunta- eli infektiotauti (morbus contagiosus) on tartunnan eli infektion aiheuttama sairaus, joka johtuu patogeenin eli sairautta aiheuttavan mikrobin tunkeutumisesta elimistöön tilanteessa, jossa isännän immuunipuolustusjärjestelmä on niin heikko, ettei se kykene eliminoimaan taudin aiheuttajaa ennen kuin se lisääntyy liikaa.
Tartuntataudit voivat levitä suun ja hengitysteiden kautta pisara- ja aerosolitartuntana tai kosketustartuntana esimerkiksi ihokosketuksessa. Tällaisia tauteja ovat monet bakteeri- (esimerkiksi hinkuyskä, tulirokko ja tuberkuloosi) alkueläintaudit (esimerkiksi amebiasis) ja virustaudit (esimerkiksi tuhkarokko, myyräkuume, rabies, vesirokko, sikotauti ja influenssa) sekä sienitaudit.
Seksitaudit voivat levitä seksuaalisen kanssakäymisen seurauksena ihoon eritteinä, ihossa olevista vaurioista tai limakalvoihin. Tällaisia tauteja ovat bakteeritaudeista esimerkiksi kuppa, tippuri ja klamydia sekä virustaudeista esimerkiksi herpes, kondylooma ja HIV.
Tarttuvat taudit Suomen laissa
Terveyskeskusten ja sairaanhoitopiirien tulee seurata infektiotauteja ja pitää rekisteriä tartuntataudeista alueellaan. Valtakunnan tasolla tartuntatautien seurantaa ja torjuntaa (mm. rokotusohjelman suunnittelun) hoitaa Terveyden ja hyvinvoinnin laitos THL.
Vaarallisia ja nopeasti leviäviä tartuntatauteja koskee joitain erityissäädöksiä. Yleisvaaralliset ja ilmoituksen vaativat taudit on määritelty asetuksessa. Näiden tautien todetut tapaukset täytyy ilmoittaa THL:lle. Tutkimukset ja hoitoon käytettävä lääkitys ovat usein sairastuneelle potilaalle maksuttomia. Yleisvaarallisten tartuntatautien leviämisen ehkäisemiseksi voidaan käyttää tavallisesta poikkeavia keinoja, jotka rajoittavat yksilön oikeuksia.
Valvottavat taudit
Helmikuussa 2020 saman mukaan valvottavia tartuntatauteja olivat:
Guinea-Bissaun vaakuna
Vaakunassa on motto Unidade, Luta, Progresso, suomeksi Yhtenäisyys, taistelu, edistys.
Vela (satelliitti)
Satelliitin toiminta
Ensimmäisissä Vela-satelliiteissa oli 12 röntgenilmaisinta ja 18 neutroni-ilmaisinta tai gamma-detektoria. Vuonna 1965 laukaistuissa satelliiteissa oli mukana myös optinen tunnistin. Mittalaitteiden sähköteho oli 90 W. Advanced Vela -satelliiteissa oli pii-ilmaisimet röntgensäteilyn mittaamiseen. Ne tarkkailivat lisäksi Auringon aktiivisuutta, maapallon ukkosmyrskyjä sekä avaruuden röntgen- ja gammasäteilyn lähteitä. Vela-satelliitit mittasivat ensimmäisinä gammapurkauksia avaruudessa. Satelliittien sähköteho oli 120 W.
Advanced Vela -sarjan satelliitit olivat kooltaan 1,42 x 1,17 metriä ja niiden massa oli 231 kg.
HMS Adventure (1904)
Palvelus
Adventure suojasi sodan viimeiset kuukaudet Gibraltarin saattueita, jonka jälkeen se siirrettiin Välimerelle ja edelleen Egeanmerelle 1919. Alus palasi Imminghamiin, jossa se poistettiin palveluksesta 12. elokuuta. Tammikuussa 1920 alus törmäsi Humberissa jälleen troolariin. Alus myytiin romutettavaksi 3. tammikuuta 1920 ja HMS Skirmisher hinasi aluksen Morecambeen.
Ryan Newman
Ura
Nuorena pääsi tekemään ensimmäisen elokuvaroolin kahdeksanvuotiaana elokuvissa Zoom: Supersankariopisto, jossa hänen vastanäyttelijöinä olivat Tim Allen, Courteney Cox ja Chevy Chase. Samana vuonna hän antoi äänensä Elizalle tietokoneanimaatiossa Monsteritalo.
Vuonna 2012 Newman nimettiin Emily Hobbsin rooliin tilannekomediasarjaan See Dad Run.
Ludwig Beck
Elämäkerta
Vastustaessaan Hitleriä Beck sai kontakteja samoin ajatteleviin henkilöihin, joista useat, kuten Carl Friedrich Goerdeler, Ulrich von Hassell ja hän itse, ottivat sittemmin osaa heinäkuun 20. päivän salaliittoon vuonna 1944.
Ten
Ten voi viitata johonkin seuraavista:
Heikki Pajunen
Pajunen toimii Novetoksessa yritysvalmentajana ja hallituksen puheenjohtajana. Hän toimii asiakasyritysten työhyvinvoinnin kehittämishankkeissa johtamisen, esimiestoiminnan, esimiestyön kehittämisen, osaamisen, motivoinnin ja työyhteisön kehittämisen alueilla. Pajunen on kirjoittanut blogeja aiheesta: haastaminen, voittaminen ja johtaminen.
Ivan Mihejev
Ivan Stepanovitš Mihejev (19. heinäkuuta 1876 – 17. syyskuuta 1937) oli udmurttilainen kirjailija, pedagogi ja kansanvalistaja.
Aika (täsmennyssivu)
Aika voi viitata johonkin seuraavista:
Lioré et Olivier LeO 45
Mallista LeO 451 B.4 alkaen varsin nopealla aikavälillä tuotettiin arviolta 560 lentokonetta. Ranskan antauduttua monia näistä modifioitiin Vichyn hallitukselle siviili- ja sotilasliikenteen kuljetuskäyttöön. Viimeisimmät koneet poistuivat aktiivikäytöstä vasta 1950-luvun puolivälissä.
Kamerunin vaakuna
Kamerunin vaakuna on Kamerunin tunnus lipun, kansallislaulun ja moton ohella.
Kilven punainen keskiosa kuvaa Kamerunvuorta. Miekka ja vaaka symboloivat oikeutta ja yhtenäisyyttä. Niiden alla on Kamerunin kartta. Kilven takana on kaksi fascesia ristikkäin. Kilven yllä on motto ranskaksi ja englanniksi, ylempänä Paix, Travail, Patrie, alempana Peace, Work, Fatherland, suomeksi Rauha, työ, isänmaa. Kilven alla lukee maan nimi ranskaksi ja englanniksi.
12. huhtikuuta
12. huhtikuuta on gregoriaanisen kalenterin mukaan vuoden 102. päivä (103. päivä karkausvuonna). Vuodesta on jäljellä 263 päivää.
Pulisongit
Pulisongeilla eli poskiparralla tarkoitetaan korvien etupuolella kasvavaa ja hiusrajasta leuan takaosiin asti kasvavaa karvoitusta, jota esiintyy pääsääntöisesti miehillä. Viiksien tapaan pulisongeiksi sanotaan karvoitusta, jonka ympärillä kasvava karva on ajettu pois. Tämä antaa mahdollisuuden useisiin eri variaatioihin. Pulisongit olivat erittäin suosittuja varsinkin 1970-luvulla muun muassa Elvis Presleyn myötä. Pulisongit ovat olleet suosiossa myös rockabilly- ja rock and roll -muusikoiden piireissä aina 1950-luvulta lähtien.
Neil Young (albumi)
Neil Young on kanadalaisen muusikon Neil Youngin ensimmäinen sooloalbumi.
Lähdekoodin analysointi
Lähdekoodin analysointi tarkoittaa ohjelmakoodin tutkimista ihmisen suorittamana tai automaattisesti työkalulla.
Mäkihypyn maailmancup 1996–1997
Mäkihypyn maailmancup 1996–1997 käsitti 27 osakilpailua, joista kaksi peruttiin. Ensimmäinen osakilpailu pidettiin Lillehammerissa Norjassa 30. marraskuuta 1996 ja viimeinen osakilpailu Planicassa Sloveniassa 23. maaliskuuta 1997.
Kyttälän saha
Kyttälän saha on Kokemäenjoen Kyttälän haarassa sijainnut saha, joka on lopettanut toimintansa. Saha aloitti toimintansa vuonna 1941, ja sen rakennutti Anselm Ranta (1885–1980).
Pisidia
Vuonna 188 eaa. seleukidit joutuivat luovuttamaan Pisidian Pergamonille Rooman valtakunnan painostuksen ansiosta. Pergamonin jouduttua Roomalle vuonna 133 eaa. Pisidia vuorostaan joutui Kappadokialle. Lopullisesti Pisidia joutui Rooman vallan alle vuonna 102 eaa. Rooman valtakunnassa Pisidia kuului Galatian provinssiin, kunnes siitä tehtiin oma Pisidian provinssinsa 200/300-luvulla.